**Povzetek revizijskega poročila *Pravilnost financiranja volilne kampanje liste DeSUS – DEMOKRATIČNA STRANKA UPOKOJENCEV SLOVENIJE za volitve poslancev iz Republike Slovenije v Evropski parlament v letu 2014***

Računsko sodišče je izvedlo revizijo pravilnosti financiranja volilne kampanje liste DeSUS – DEMOKRATIČNA STRANKA UPOKOJENCEV SLOVENIJE za volitve poslancev iz Republike Slovenije v Evropski parlament v letu 2014, ki jo je organizirala stranka DeSUS – Demokratična stranka upokojencev Slovenije.

*Cilja revizije* sta bila izrek mnenja o pravilnosti poročanja v skladu z Zakonom o volilni in referendumski kampanji ter izrek mnenja o pravilnosti poslovanja v skladu z Zakonom o volilni in referendumski kampanji. Računsko sodišče je v reviziji tudi ugotovilo znesek delnega povračila stroškov volilne kampanje, do katerega je upravičen organizator volilne kampanje.

Računsko sodišče je o pravilnosti poročanja v skladu z Zakonom o volilni in referendumski kampanji stranki DeSUS – Demokratična stranka upokojencev Slovenije izreklo *mnenje s pridržkom*, ker je izkazala:

* zbrana sredstva previsoko, saj je med drugimi oblikami prispevkov izkazala redni popust pravne osebe;
* porabljena sredstva previsoko, saj je med stroški izkazala redni popust pravne osebe, strošek pogostitve, ki je nastal po obdobju volilne kampanje, in preplačilo stroška plakatiranja ter
* neporavnane obveznosti prenizko, saj med njimi ni izkazala stroška upravne takse.

Računsko sodišče je o pravilnosti poslovanja v skladu z Zakonom o volilni in referendumski kampanji stranki DeSUS – Demokratična stranka upokojencev Slovenije izreklo *mnenje s pridržkom,* ker:

* na posebnem transakcijskem računu za volilno kampanjo v roku za zaprtje računa ni zbrala sredstev za plačilo nastalih stroškov;
* s posebnega transakcijskega računa za volilno kampanjo v roku za zaprtje računa ni poravnala nastalih stroškov in
* je s posebnega transakcijskega računa za volilno kampanjo poravnala strošek pogostitve, ki ni bil strošek volilne kampanje.

Ljubljana, 5. marca 2015